EkBass/fiwiki-20250220-pages-articles huggingface dataset:
Erlang (ohjelmointikieli)

Erlang on Ericssonin kehittämä funktionaalinen ohjelmointikieli. Kieli on suunniteltu rinnakkain suoritettavien ja "ikuisesti" ajettavien ohjelmien toteuttamiseen. Kieli käyttää sisäisiä prosesseja, jotka eivät ole käyttöjärjestelmän hallitsemia. Kielen kehitys alkoi 1980-luvulla Ericssonin laboratoriossa. == Kieli == Yksinkertaisin tapa aloittaa kieleen tutustuminen on käyttää interaktiivista komentotulkkia Eshelliä: 1> 2+2. 4 Kielen `math`-moduulin toimintoja kutsutaan moduulin nimen kanssa: 1> math:sin(0). 0.0 Kieli käyttää IEEE-754 -muotoa liukuluvuille. Kieli käsittelee muuttujat yhden sijoituksen periaatteella. Ensimmäinen sijoitus ja sen arvon haku toimivat mutta arvon muuttaminen jälkikäteen antaa virheen: 1> N=1. 1 2> N. 1 3> N=2. ** exception error: no match of right-hand side value 2 4> N=N+1. ** exception error: no match of right-hand side value 2 == Kielen toteutus == Kielen toteuttavat ohjelmat ja niiden lähdekoodit ovat olleet saatavilla Apache License 2.0 -lisenssillä versiosta 18.0 lähtien useille alustoille. Elixir on funktionaalinen ohjelmointikieli, joka hyödyntää Erlangin ajonaikaista ympäristöä. ==Lähteet== * === Viitteet === == Aiheesta muualla == * Learn You Some Erlang for great good! -kirja (ilmainen) Luokka:Funktionaaliset ohjelmointikielet Luokka:Ericsson
I Am Who

I Am Who (tyyliteltynä I am WHO) on eteläkorealaisen Stray Kidsin toinen EP. Sen julkaisi JYP Entertainment digitaalisena ja fyysisenä versiona 6. elokuuta 2018. Albumi myi 79 684 kappaletta samassa kuussa. Albumista julkaistiin kaksi fyysistä versiota: “I am” ja “Who”. == Kappaleet == == Lähteet == Luokka:Vuoden 2018 EP:t Luokka:Stray Kidsin albumit
Desogestreeli

Desogestreeli (C22H30O) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn yhdessä estrogeenin kanssa. ==Ominaisuudet== Desogestreeli on huoneenlämpötilassa valkoista kiteistä ainetta. Se on käytännöllisesti katsoen veteen liukenematonta. Desogestreeli on optisesti aktiivista ja sen kiertokyky kloroformiliuoksessa on +55.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. Aine metaboloituu elimistössä etonogestreeliksi eli se on aihiolääke. Etonogestreeli on vaikutukseltaan progestiini. Desogestreeli poikkeaa muista progestiinivalmisteista siten, että sen rakenteessa ei ole karbonyyliryhmää. ==Käyttö== Desogestreeliä käytetään yhdistelmäehkäisytableteissa yhdessä etinyyliestradiolin kanssa Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011.mm. valmistenimillä Marvelon, Mercilon ja Daisynelle. Suomessa desogestreeliä käytetään myös progesteenipillerinä (ns.minipilleri) mm. valmistenimillä Cerazette, Desogestrel Ratiopharm ja Desogestrel Sandoz. https://asiointi.kela.fi/laakekys_app/LaakekysApplication Viitattu 19.10.2019. == Haittavaikutukset == Kuten kaikki progesteenipillerit, voi desogestreelivalmiste etenkin käytön alussa aiheuttaa vuotohäiriötä ja mm. rintojen arkuutta.https://www.nhs.uk/conditions/contraception/the-pill- progestogen-only/ Viitattu 19.10.2019. Kun desogestreeliä käytetään yhdistelmäehkäisyvalmisteessa, tulee huomioida myös etinyyliestradiolin mahdolliset haittavaikutukset kuten turvotus, päänsärky ja mielialamuutokset. Usein haittavaikutukset häviävät tai lievittyvät kun käyttöä jatketaan.https://www.kaypahoito.fi/nix02615 Viitattu 19.10.2019. Yhdistelmäehkäisypillereiden käyttöön liittyy myös lisääntynyt laskimotukosriskihttps://www.terveyskirjasto.fi/terveyskirjasto/tk.koti?p_artikkeli=dlk00752 Viitattu 19.10.2019. jonka on arvioitu olevan noin 3-4 kertainen yhdistelmäehkäisyä käyttämättömiin naisiin verrattuna. ==Valmistus== Desogestreeliä valmistetaan lähtien diosgeniinistä 24-vaiheisella synteesireitillä. Sen valmistukseen on kehitetty myös asymmetrinen synteesireitti. ==Lähteet== Luokka:Ehkäisy
Zinovi Rožestvenski

Zinovi Petrovitš Rožestvenski (; 11. marraskuuta (J: 30. lokakuuta) 1848 Moskova – 14. tammikuuta (J: 1. tammikuuta) 1909 Pietari)Nordisk familjebok (1916), s. 1058 Runeberg.org. Viitattu 27.9.2019.Рожественский Зиновий Петрович Hrono.ru. Viitattu 27.9.2019. oli venäläinen vara-amiraali. Hän komensi vuosina 1904–1905 Venäjän–Japanin sotaan osallistunutta Venäjän Itämeren-laivastosta muodostettua eskaaderia, joka kärsi tappion japanilaisille Tsushiman meritaistelussa. Rožestvenskin isä oli sotilaslääkäri. Hän liittyi laivastoon 17-vuotiaana ja valmistui merikadettikoulusta vuonna 1868 sekä Mihailovin tykistöakatemiasta vuonna 1873. Hän osallistui Turkin sotaan 1877–1878 torpedoveneen komentajana ja tykkivene Vestan upseerina Mustallamerellä. Hänet palkittiin Pyhän Yrjön ristillä turkkilaisen sotalaivan upottamisesta, mutta sodan jälkeen hän tunnusti valehdelleensa raportissaan, sillä vihollisalus ei todellisuudessa ollut uponnut. Tämä skandaali ei haitannut Rožestvenskin uraa. Hän toimi vuosina 1883–1885 Bulgarian laivaston neuvonantajana, vuodesta 1885 Venäjän laivastoattaseana Lontoossa ja myöhemmin pääasiassa Itämeren laivastossa. Hän oli vuosina 1892–1895 päällikkönä risteilijä Vladimir Monomahilla ja panssaripatterilaiva Pervenetsillä. Vuosina 1903–1904 Rožestvenski oli Venäjän laivaston pääesikunnan päällikkönä.Rotem Kowner: Historical Dictionary of the Russo-Japanese War, s. 458–459, 558. Rowman & Littlefield 2017. Google Books Hänet ylennettiin kontra-amiraaliksi 1898 ja vara-amiraaliksi 1904. Venäjän–Japanin sodan puhjettua Rožestvenski määrättiin komentamaan Itämeren laivastosta muodostettua 2. Tyynenmeren eskaaderia, joka lähetettiin lokakuussa 1904 purjehtimaan Euraasian ympäri vapauttamaan japanilaisten Port Arthuriin saartamaa Tyynenmeren laivastoa. Matkalla Rožestvenskin eskaaderi aiheutti niin sanotun Doggermatalikon selkkauksen avattuaan Pohjanmerellä erehdyksessä tulen brittiläisiä kalastaja-aluksia kohti. Rožestvenski tiesi joukkojensa olevan puutteellisesti koulutettuja, ei uskonut voittoon eikä luottanut alaisiinsa komentajiin. Päästyään viimein Tyynellemerelle hän kärsi tappion amiraali Heihachirō Tōgōn komentamalle Japanin laivastolle Tsushiman meritaistelussa 27.–28. toukokuuta 1905. Taistelun aikana Rožestvenskin lippulaiva Knjaz Suvorov joutui vihollisen ankaraan kranaattituleen ja hän haavoittui vakavasti päähän, jolloin komento siirtyi kontra-amiraali Nikolai Nebogatoville. Rožestvenski esikuntineen siirtyi taistelun aikana ensin hävittäjä Buinyille ja sitten Bedovyille, jolla hän lopulta jäi tajuttomana japanilaisten sotavangiksi. Rožestvenski toipui japanilaisessa sotasairaalassa, jossa amiraali Tōgō vieraili hänen sairasvuoteellaan. Rožestvenski pääsi palaamaan sotavankeudesta Venäjälle sodan päätyttyä, mutta huhtikuussa 1906 hänet asetettiin sotaoikeuteen. Hän otti täyden vastuun Tsushiman katastrofista, mutta sotaoikeus vapautti hänet syyttömänä, sillä hän oli ollut viholliselle antauduttaessa tajuton. Hän joutui kuitenkin vetäytymään palveluksesta. ==Lähteet== ==Aiheesta muualla== Luokka:Venäjän keisarikunnan laivaston amiraalit Luokka:Vuonna 1848 syntyneet Luokka:Vuonna 1909 kuolleet
Aleksi Kylmälä

Aleksi Kylmälä (s. 26. elokuuta 1999 Raahe) on suomalainen futsalpelaaja, joka pelaa Vieska Futsalissa futsal-liigaa kaudella 2021-2022. Kylmälä aloitti futsaluransa kotikaupunkinsa Raahen AS Moonissa futsal-ykkösessä. Kaudella 2018-2019 Kylmälä siirtyi futsal-liigassa pelaavan, Sievi FS:n riveihin. Kylmälän debyyttikausi tuotti 16 maalia ja 6 syöttöpistettä, mikä oikeutti runkosarjan pistepörssissä 21. sijaan. Kauden päätteeksi Kylmälä valittiin futsal-liigan Kauden Tulokkaaksi . Kylmälä valittiin myös Suomen maajoukkueeseen MM-karsintaturnaukseen Moldovassa tammikuussa 2019 . Kaudeksi 2019-2020 Kylmälä siirtyi torniolaisen ToPV riveihin 1+1-vuotisella sopimuksella. Kylmälä siirtyi nimeä Vieska Futsaliin kaudeksi 2021-2022 kahden Torniossa vietetyn vuoden jälkeen. Kylmälä on pelannut jalkapalloa pelaten kauden 2017 AC Oulun U19 joukkueessa, josta hän siirtyi kaudeksi 2018 JS Herculekseen. Kauden 2019 hän vietti OLS:ssa, jonka jälkeen hän jätti jalkapallon. Kylmälä on pelannut Miesten Kakkosessa 39 ottelua tehden 5 maalia. == Lähteet == Luokka:Suomalaiset futsalpelaajat Luokka:Vuonna 1999 syntyneet Luokka:Elävät henkilöt
Blondie (albumi)

Blondie on saman nimisen yhtyeen vuonna 1976 julkaisema debyyttialbumi. Sen tuotti Richard Gottehrer. == Kappaleet == # # # # # # # # # # # == Kokoonpano == * Debbie Harry - laulu * Chris Stein – kitara, basso * Gary Valentine - basso, kitara * Jimmy Destri - kosketinsoittimet * Clem Burke - rummut * Ellie Greenwich - taustalaulu * Micki Harris - taustalaulu * Hilda Harris - taustalaulu == Arvostelut == * AllMusic: * Soundi: == Lähteet == == Aiheesta muualla == * Blondie discogs.com -sivustolla. Luokka:Vuoden 1976 albumit Luokka:Blondien albumit
Plastic Letters

Plastic Letters on Blondien vuonna 1978 julkaisema toinen albumi. Sen tuotti Richard Gottehrer. == Kappaleet == # # # # # # # # # # # # # == Kokoonpano == * Debbie Harry - laulu * Chris Stein – kitara, basso, e-bow, vibrafoni * Gary Valentine - basso, kitara * Jimmy Destri - kosketinsoittimet * Clem Burke – rummut, taustalaulu * Frank Infante – basso, kitara * Dale Powers - taustalaulu == Arvostelut == * AllMusic: * Soundi: == Lähteet == == Aiheesta muualla == * Plastic Letters discogs.com -sivustolla. Luokka:Vuoden 1978 albumit Luokka:Blondien albumit
Ratamokeskus

Ratamokeskus on sairaala ja sote-keskus Kouvolassa, lähellä keskustaa Kotiharjussa. Sairaala sijaitsee Kouvolan liikekeskustan pohjoispuolella Kankaan kaupunginosan pohjoisosassa sijaitsevalla Ruskeasuolla. Ratamokeskus valmistui ja otettiin käyttöön toukokuussa vuonna 2022. Ratamokeskuksessa on muun muassa päivystys ja 115 vuodepaikkaa sekä hammaslääkärin vastaanotto. Päivystys sijaitsee ensimmäisessä kerroksessa, samoin kuin kuvantaminen ja laboratorio sekä keittiö- ja ruokailutilat. Toisessa kerroksessa on toimenpide- ja hoitotilat sekä perusterveydenhuollon vastaanottotilat ja hammashoitola. Vuodeosastot sijoittuivat kolmanteen ja neljänteen kerrokseen. Potilashuoneista puolet on yhden hengen huoneita ja loput kahden hengen huoneita. Jokaisessa huoneessa on oma wc- ja kylpyhuone. Ratamokeskus korvasi valmistuessaan Kuusankoskella sijaitsevan Pohjois-Kymen sairaalan sekä Marjoniemessä sijainneen terveyskeskuksen. Sairaalan rakennustyöt alkoivat vuonna 2018. Keskuksen rakennuttajana toimi Kymsote (Kymenlaakson sosiaali- ja terveyspalvelujen kuntayhtymä). Toisella tarjouskierroksella tuli kaikkiaan kolme tarjousta, joista Carea-sairaalat Oy:n hallitus valitsi hankkeen urakoitsijaksi Lujatalo Oy:n. Valinta tehtiin hinnan perusteella, ja Ratamokeskuksen rakennuskustannukset olivat runsaat 60 miljoonaa euroa. == Lähteet == Luokka:Kouvolan rakennukset ja rakennelmat Luokka:Suomen sairaalat
Pohjois-Kymen sairaala

Pohjois-Kymen sairaala (POKS) oli Kouvolan Kuusankoskella, Sairaalanmäellä sijaitseva sairaala. Vuonna 1953 valmistuneen funkkishenkisen sairaalarakennuksen suunnittelija on rakennushallituksen yliarkkitehti Ragnar Wessman. Se on Pohjois-Kymenlaakson, johon kuuluu enää vain Kouvolan kaupunki, aluesairaala. Sairaalassa on muun muassa ensiapupäivystys, hammashoitola, vuodeosasto ja muita sote-palveluita. Sairaalan palveluita on karsittu viime vuosina paljon. 2000- ja 2010-luvuilla sieltä on lähtenyt muun muassa synnytysosasto ja leikkausosasto. Nykyisin kouvolalaiset ohjataan leikattavaksi ja synnyttämään Kymenlaakson keskussairaalaan Kotkassa. Pohjois- Kymen sairaalan rakennuksen omistaa Kymsote eli Kymenlaakson sairaanhoito- ja sosiaalipalvelujen kuntayhtymä. Vuosina 2011-2018 sairaala oli Kouvolan kaupungin omistuksessa. Sairaalan toiminta päättyi, kun uusi Ratamokeskus valmistui Kouvolan keskustaan Ruskeasuolle alkuvuodesta 2022 ja otettiin käyttöön huhti-toukokuun 2022 vaihteessa. == Katso myös == * Luettelo Suomen sairaaloista == Lähteet == ==Aiheesta muualla== *Pohjois-Kymen sairaala (suomi.fi) * 14.3.2016 Pohjois-Kymen sairaala on aluesairaaloista tuottavin (kouvolansanomat.fi) Luokka:Suomen sairaalat Luokka:Kouvolan sairaalat Luokka:Kuusankoski
Pohjolan talo

Pohjolan talo, Pohjola-talo tai Pohjolatalo voi tarkoittaa ainakin seuraavia rakennuksia: *Pohjolan talo (Norræna húsið), kulttuurikeskus Reykjavíkissa Islannissa *Färsaarten Pohjolan talo (Norðurlandahúsið í Føroyum), kulttuurikeskus Tórshavnissa Färsaarilla *Pohjolan toimitalo (myös Pohjolan talo), historiallinen pankkitalo Helsingin Aleksanterinkadulla *Pohjola-talo, toimistorakennus Helsingin Niemenmäessä *Pohjolatalo (myös Pohjola-talo), virastotalo Kouvolan keskustassa
Payday 2

Payday 2 on Overkill Softwaren kehittämä ja 505 Gamesin julkaisema ensimmäisen persoonan ammuntapeli. Peli on jatko-osa vuoden 2011 videopelille Payday: The Heist. Payday 2 julkaistiin alun perin 13. elokuuta 2013 Microsoft Windowsille sekä Playstation 3:lle ja Xbox 360:lle. Peli oli kannattava pelkästään ennakkotilauksien osalta ja sai positiivisia arvosteluja. Payday 2: Crimewave Edition, joka tarjoaa parannettuja grafiikoita, uutta sisältöä ja kaikki aikaisemmin julkaistut lisäsisällöt, julkaistiin PlayStation 4:lle ja Xbox One:lle kesäkuussa 2015. == Pelaaminen == Payday 2 sijoittuu Washington DC:hen ja keskittyy erilaisiin ryöstöihin. Payday 2:ssa on kymmeniä eri pelattavia hahmoja, joista pelaaja valitsee neljä; yhden pelattavaksi hahmokseen ja kolme tietokonepelaajaa. Pelissä pystyy ryöstämään erilaisia kohteita, joista jotkin ryöstöt on tehtävissä on suoritettavissa vain pelinsisäisen hiippailumekaniikan avulla. Pelissä on useita eri aseita, joista pelaaja pystyy valitsemaan kaksi, kuten haulikoita, konekivääreitä tai tarkkuuskivääreitä. Peli koostuu useista "keikoista", joita pelaaja voi suorittaa joko itse, yhdessä tietokonepelaajien kanssa, tai osana moninpelikokemusta. Nämä tehtävät voivat olla muun muassa pankkiryöstöjä, huumekauppoja, vaalien peukalointia tai salakuljetettujen ydinaseiden varastamista. Jotkut tehtävistä painottavat hiiviskelyä, joka johtaa usein bonuspisteisiin sekä -rahaan tehtävän suorittamisen yhteydessä. == Vastaanotto == PC Gamer antoi pelille 79/100. Pelaaja-lehden Paavo Niskala antoi Payday 2:lle arvosanan 8/10. Hän sanoi ammuskelun olevan mielekästä ja kehui sitä, että pelin kartoista pystyy ottamaan kaiken ilon irti. Hän kritisoi pelin tekoälyä. V2.fi antoi pelille arvostelussaan neljä ja puoli tähteä viidestä. Arvostelussa peliä loihdittiin hyväksi jatko-osaksi Payday: The Heistille. Arvostelussa kehuttiin pelin äänimaailmaa sekä omaperäistä tyyliä. Gamereactorin Matti Isotalo kritisoi pelin tekoälyä ja kirjoitti, että yksinpelikokemus on "lähes pelikelvoton". Hän kuitenkin piti Payday 2:n tarjoamasta moninpelikokemuksesta sekä kustomointivaihtoehdoista. Hänen lopullinen arvosanansa pelille oli 7/10. === Myynti === Starbreeze Studios vahvisti 8. elokuuta 2013, viikkoa ennen pelin julkaisua, että peli oli kannattava jo pelkästään ennakkotilauksien osalta, joka kattoi kaikki kustantajan 505 Games sijoittamat rahat. Kaikki uusi tuotto jaettiin kehittäjän ja kustantajan kesken. Syyskuussa 2013 uutisoitiin, että Payday 2 oli myynyt jo 1,58 miljoonaa kappaletta. 80% myynneistä olivat digitaalisia. Marraskuuhun 2014 mennessä, Payday: The Heist ja Payday 2 olivat yhdessä myyneet yli 9 miljoonaa kappaletta. == Lähteet == Luokka:Xbox One -pelit Luokka:Xbox 360 -pelit Luokka:Windows-pelit Luokka:Ruotsissa kehitetyt videopelit Luokka:Hiiviskelypelit Luokka:PlayStation 4 -pelit Luokka:PlayStation 3 -pelit Luokka:Nintendo Switch -pelit Luokka:Verkkomoninpelit Luokka:Linux-pelit Luokka:Ensimmäisen persoonan ammuntapelit Luokka:Vuoden 2013 videopelit
Peter Olayinka

Peter Olayinka (s. 16. marraskuuta 1995 Ibadan) on nigerialainen jalkapalloilija, pelipaikaltaan hyökkääjä. Hän edustaa Tšekin jalkapalloliigassa pelaavaa Slavia Prahaa. Olayinka on Euroopassa pelannut Albanian, Kyproksen, Belgian ja Tšekin sarjoissa. Slavia Prahaan hän siirtyi heinäkuussa 2018. Hän voitti Albanian mestaruuden Skënderbeun joukkueessa vuosina 2015 ja 2016 sekä Tšekin mestaruuden Slavia Prahan joukkueessa vuonna 2019. == Lähteet == Luokka:Nigerialaiset jalkapalloilijat Luokka:Vuonna 1995 syntyneet Luokka:Elävät henkilöt
Huawei Mate 30

Huawei Mate 30 on kiinalaisen Huawein valmistama älypuhelin, joka julkaistiin syyskuussa 2019. Siitä on saatavilla myös Mate 30 Pro ja Mate 30 Pro (5G) -mallit. Puhelin poikkeaa erityisesti siksi, koska siinä ei ole lainkaan Googlen sovelluksia, kuten sovelluskauppaa Google Playta. Puhelimessa on 6,62 tuuman näyttö ja kahdeksanydinprosessori. Tallennustilaa on 128 gigatavua ja keskusmuistia on 6 tai 8 gigatavua. Puhelin tukee enintään 256 gigatavun Nano Memory -kortteja. Takakamera on 40, 8 ja 16 megapikselin kamera ja etukamera on 24 megapikseliä. Akkua on 4 200 milliampeerituntia. Puhelimessa on näytönalainen sormenjälkitunnistin. Laitteen IP-luokitus on 53. == Lähteet == Mate 30 Luokka:Vuoden 2019 matkapuhelimet Luokka:Android-pohjaiset laitteet
Nicolae Stanciu

Nicolae Claudiu Stanciu (s. 7. toukokuuta 1993) on romanialainen jalkapalloilija, pelipaikaltaan hyökkäävä keskikenttäpelaaja. Hän edustaa saudiarabialaista Damacia. Stanciu pelasi kotimaassaan vuoteen 2016 saakka, viimeiset kolme vuotta Steaua Bukarestissa. Seuraavat 1,5 vuotta hän edusti belgialaista Anderlechtia ja pelasi Belgian pääsarjassa 34 ottelua, joissa hän teki viisi maalia. Tammikuussa 2018 hän siirtyi tšekkiläisseura Sparta Prahaan, jossa hän vuoden aikana pelasi 31 liigaottelua ja teki kymmenen maalia. Kevätkauden 2019 hän edusti saudiarabialaista Al-Ahlia mutta palasi kesällä 2019 Tšekkiin ja tällä kertaa Slavia Prahaan, jossa hän pelasi vajaan kolmen vuoden aikana 77 liigaottelua ja teki niissä 19 maalia. Hän edusti maaliskuusta 2022 syyskuuhun 2023 kiinalaista Wuhan Three Townsia. Hän siirtyi syyskuussa saudiarabialaiseen Damaciin. Stanciu pelasi Romanian maajoukkueessa ensimmäisen kerran helmikuussa 2013 ystävyysottelussa Puolaa vastaan. Romania ei kuitenkaan laske ottelua viralliseksi maaotteluksi. Seuraavan kerran Stanciu pääsi A-maajoukkueen mukaan vuonna 2016, jolloin hän pelasi myös EM- kilpailuissa kaksi ottelua. Vuonna 2023 pelatuissa EM-karsinnoissa ja EM- kilpailuissa 2024 hän on ollut joukkueen kapteeni. Hän on kesäkuun 2024 loppuun mennessä pelannut 73 virallista maaottelua ja tehnyt niissä 15 maalia. == Lähteet == Luokka:Romanialaiset jalkapalloilijat Luokka:Vuonna 1993 syntyneet Luokka:Elävät henkilöt
Marjan Šarecin lista

Marjan Šarecin lista (, lyh. LMŠ) oli slovenialainen puolue, jota johti Slovenian pääministeri Marjan Šarec. == Historia == Näyttelijänä ja koomikkona tunnetuksi tullut Marjan Šarec perusti nimeään kantaneen puolueen vuonna 2014 hakiessaan jatkokautta Kamnikin kaupungin pormestarina. Puolue toimi vain paikallistasolla, kunnes Šarec lähti mukaan Slovenian presidentinvaaliin vuonna 2017, missä hän pääsi toiselle kierrokselle häviten niukasi istuvalle presidentille Borut Pahorille. Menestys presidentinvaalissa kuitenkin nosti Marjan Šarecin listan (LMŠ) kannatusmittauksien kärkeen. Kesäkuun 2018 parlamenttivaaleissa LMŠ nousi 13 paikallaan kansalliskokouksen toiseksi suurimmaksi puolueeksi. Tuloksesta huolimatta Šarec otti aloitteen käsiinsä hallituksen muodostamiseksi ja kutsui kaikki puolueet vaalivoittaja Demokraattista puoluetta (SDS) lukuun ottamatta epävirallisiin hallitusneuvotteluihin. LMŠ:n lisäksi hallituksen muodostivat lopulta Sosiaalidemokraatit, Moderni keskustapuolue, eläkeläisten puolue (DeSUS) ja Alenka Bratušekin puolue (SAB). Marjan Šarecista tuli näin Slovenian ensimmäisen vähemmistöhallituksen pääministeri, ja samalla 40-vuotiaana maan historian nuorin pääministeri. Marjan Šarecin lista liittyi Euroopan liberaalidemokraattisen puolueen täysjäseneksi 9. marraskuuta 2018. == Lähteet == == Aiheesta muualla == * Marjan Šarecin lista Luokka:Slovenian puolueet
DeAnna Price

DeAnna Price (s. 8. kesäkuuta 1993) on yhdysvaltalainen moukarinheittäjä. Hän voitti maailmanmestaruuden Dohan MM-kilpailuissa 2019 tuloksella 77,54. Budapestin MM-kilpailuissa 2023 hän saavutti pronssia tuloksella 75,41. Rion kesäolympialaisissa 2016 hän sijoittui kahdeksanneksi, Lontoon MM-kilpailuissa 2017 yhdeksänneksi ja vuodelle 2021 siirretyissä Tokion olympialaisissa kahdeksanneksi. Hän voitti maanosien cupin 2018. Hänen ennätyksensä on 80,31 metriä kesäkuulta 2021. Tulos on myös Yhdysvaltain ja Pohjois-Amerikan ennätys. == Lähteet == * * Luokka:Yhdysvaltalaiset moukarinheittäjät Luokka:Vuonna 1993 syntyneet Luokka:Elävät henkilöt
Ominaistarkkuus

Ominaistarkkuus tarkoittaa nestekidenäytön, piinestekidenäytön tai muun litteän näytön kiinteää kuvatarkkuutta. Koska nestekidenäyttö ja LED-näyttö koostuvat kiinteistä kuvapisteistä, ne eivät voi vaihtaa kuvatarkkuuttaan sopivaksi lähetteen mukaan kuvaputken tapaan, joten optimaaliseen kuvatarkkuuteen päästään vain silloin, kun lähetteen kuvatarkkuus vastaa ominaistarkkuutta. Täydellisessä kuvassa on yhtä monta kuvapistettä kuin kuvalähteessä ja kuvapisteet ovat täysin linjassa lähteen kuvapisteiden kanssa.AfterDawn.com - Native Resolution Kuvaputkinäytöt pystyvät yleensä näyttämään kuvat eri kuvatarkkuuksilla, mutta litteitä näyttöjä rajoittaa kuvan sovitus näytölle (interpolointi), mikä heikentää kuvanlaatua. Mm. nestekidenäytön täytyy sovittaa esimerkiksi pienempi kuva ominaistarkkuudelle. Ongelma on sama kuin siinä, kun viedään pienempi kuva kuvankäsittelyohjelmaan ja suurennetaan se, jolloin pienemmän kuvan terävyys heikkenee suurennettaessa. Tämä on erityisen suuri ongelma silloin, kun useimmissa kuvissa käytetään esimerkiksi kuvasuhdetta 4:3 (640 × 480, 800 × 600, 1 024 × 768, 1 280 × 960, 1 600 × 1 200), mutta kaikissa, kuten 1 280 × 1 024:ssä, ei. Jos käyttäjä haluaa sovittaa 1 024 × 768 kuvapisteen kuvan 1 280 × 1 024 kuvapisteen ruudulle, kuvaan tulee vääristymiä ja virheitä, koska kuvapisteitä ei voida sovittaa yksi yhteen. Tämä johtaa kuvanlaadun ja terävyyden merkittävään huononemiseen. Teoriassa tietyt kuvatarkkuudet toimivat hyvin, kunhan ne ovat pienempien kuvatarkkuuksien tarkkoja moninkertoja. Esimerkiksi 1 600 × 1 200 kuvapisteen näyttö voisi näyttää 800 × 600 kuvapisteen kuvaa hyvin, koska jokainen pienemmän kuvan piste voitaisiin näyttää neljällä kuvapisteellä isommalla näytöllä kuvaa sovittamatta. Koska 800 × 600 on kuvatarkkuuden 1 600 × 1 200 tekijä, sovittamisen ei pitäisi vaikuttaa kuvaan. Käytännössä kuitenkin monissa näytöissä käytetään tasoitusalgoritmia kaikille pienemmille kuvatarkkuuksille, jolloin kuvanlaatu kärsii näissäkin tapauksissa. Useimmat litteät näytöt pystyvät kertomaan tietokoneelle ominaistarkkuutensa EDID-tietojen avulla. Jotkin nestekide-TV:t, erityisesti 1 366 × 768 kuvapisteen mallit, eivät ilmoita ominaistarkkuuttaan, vaan tarjoavat ainoastaan muutamia heikompia kuvatarkkuuksia, joten niiden kuva ei ole niin hyvä kuin olisi mahdollista. Osa laajakuvanestekidenäytöistä näyttää kuvan vaihtoehtoisesti ilman sovitusta tai venytystä, jolloin kuva on terävyydeltään täydellinen, mutta se ei täytä koko ruutua. Tämän huomaa yleensä siitä, että ruudun sivuilla näkyy mustat reunat. == Katso myös == * Näytön kuvatarkkuus * LCoS == Lähteet == * Gaming issues with TFT LCD Displays ===Viitteet=== Luokka:Näyttötekniikka
Nikolai Nebogatov

Nikolai Ivanovitš Nebogatov (; 2. toukokuuta (J: 20. huhtikuuta) 1849 – 4. elokuuta 1922)Небогатов Николай Иванович Venäjän puolustusministeriö. Viitattu 27.9.2019. oli venäläinen kontra-amiraali, joka osallistui Venäjän–Japanin sotaan ja toimi venäläisten joukkojen komentajana tappiollisen Tsushiman meritaistelun loppuvaiheessa. Nebogatov valmistui upseeriksi merikadettikoulusta vuonna 1869 ja sai luutnantin arvon 1874. Hän loi uransa Itämeren laivaston palveluksessa, vuodesta 1888 eri alusten päällikkönä. Vuonna 1901 hänet nimitettiin Itämeren laivaston tykistökoulutuspäälliköksi ja ylennettiin kontra-amiraaliksi.Rotem Kowner: Historical Dictionary of the Russo-Japanese War, s. 366–368, 558. Rowman & Littlefield 2017. Google Books Venäjän–Japanin sodan aikana Itämeren laivastosta muodostettiin vara-amiraali Zinovi Rožestvenskin komentama Tyynenmeren 2. eskadroona, joka lähetettiin Tyynellemerelle auttamaan Tyynenmeren laivastoa. Nebogatovin komentoon annettiin Tyynenmeren 3. eskadroonaksi kutsutut täydennysjoukot, jotka lähtivät matkaan helmikuussa 1905. Nebogatovin eskadroona yhytti Rožestvenskin laivaston Annamin luona toukokuussa 1905, minkä jälkeen he etenivät yhdessä kohtaamaan Heihachirō Tōgōn komentaman Japanin laivaston.Nordisk familjebok (1913), s. 662 Runeberg.org. Viitattu 27.9.2019. Kontra-amiraali Dmitri von Fölkersahmin kuoltua Nebogatovista tuli Rožestvenskin lähin alainen vain muutamaa päivää ennen ratkaisevaa Tsushiman taistelua, mutta Rožestvenski ei luottanut häneen eikä paljastanut hänelle suunnitelmiaan. Rožestvenskin haavoituttua ja japanilaisten upotettua pääosan venäläisten sotalaivoista kaksipäiväisen Tsushiman taistelun ensimmäisenä päivänä 27. toukokuuta 1905 jäljelle jääneet alukset jäivät Nebogatovin komentoon. Hän yritti pelastaa laivaston jäänteet Vladivostokin satamaan, mutta japanilaiset katkaisivat tien pohjoiseen. Aamulla 28. toukokuuta Nebogatov päätti antautua, koska hän katsoi vastarinnan jatkamisen hyödyttömäksi. Sotavankeudesta vapauduttuaan Nebogatov palasi Venäjälle, jossa hänet asetettiin joulukuussa 1906 sotaoikeuteen yhdessä 77 upseerinsa kanssa. Kronstadtissa kokoontunut sotaoikeus tuomitsi Nebogatovin ja kolme muuta kuolemaan petturuudesta, koska he olivat luovuttaneet laivaston viholliselle. Keisari Nikolai II muutti tuomion armahduksella kymmenen vuoden vankeudeksi. Nebogatov vapautettiin toukokuussa 1909, minkä jälkeen hän vietti hiljaiseloa Moskovassa. ==Lähteet== ==Aiheesta muualla== Luokka:Venäjän keisarikunnan laivaston amiraalit Luokka:Vuonna 1849 syntyneet Luokka:Vuonna 1922 kuolleet
OnePlus 7T

OnePlus 7T on kiinalaisen OnePlussan valmistama älypuhelin. Puhelin esiteltiin syyskuun 2019 aikana ja julkaistiin lokakuussa. OnePlus 7T on OnePlus 7 -puhelimen seuraaja. == Pakkaus == Pakkaus odotettavasti sisältäähttps://www.oneplus.com/fi/oneplus-7 * OnePlus 7T * Warp Charge (USB-C) -kaapeli * Warp Charge -pikalaturi * Pikaopas * OnePlus-tarroja * Suojakuori * Näytönsuojakalvo (valmiiksi kiinnitetty) * SIM-korttityökalu == Lähteet == 7T Luokka:Android-pohjaiset laitteet Luokka:Kosketusnäytölliset älypuhelimet Luokka:Vuoden 2019 matkapuhelimet
Tajay Gayle

Tajay Gayle (s. 2. elokuuta 1996) on jamaikalainen pituushyppääjä. Hän voitti maailmanmestaruuden Dohan MM-kilpailuissa 2019 ennätyksellään 869. Kansainyhteisön kisoissa 2018 hän sijoittui neljänneksi ja saavutti samana vuonna hopeaa Pohjois-Amerikan, Keski-Amerikan ja Karibian mestaruuskilpailuissa silloisella ennätyksellään 824 cm. Hän saavutti hopeaa Pan-Amerikan kisoissa 2019 tuloksella 817. Vuodelle 2021 siirretyissä Tokion olympialaisissa hän sijoittui 11:nneksi. Eugenen MM-kilpailuissa 2022 hän jäi karsinnassa ilman tulosta. Budapestin MM-kilpailuissa 2023 hän nousi viimeisen kierroksen hypyllään 827 cm tasoihin maanmiehensä Carey McLeodin kanssa ja sai pronssia paremman toiseksi parhaan hyppynsä ansiosta. Gaylen pituushyppyennätys on 869 cm,Kansainvälisen yleisurheiluliiton tietokanta jonka hän hyppäsi MM-kisoissa 2019 parantaen ennätystään 37 senttimetrillä. Hän nousi tuolla tuloksella kaikkien aikojen tilastossa kymmenenneksi. == Lähteet == * * === Viitteet === Luokka:Jamaikalaiset pituushyppääjät Luokka:Vuonna 1996 syntyneet Luokka:Elävät henkilöt
Godegisel

Godegisel (k. 500) nousi vuonna 473 isänsä Gunderikin kuoltua burgundien kuninkaaksi yhdessä veljiensä Gundobadin, Kilperikin ja Godomarin kanssa. Godegiselin hallintokaupunki oli Besançon. Gregorius Toursilaisen mukaan Godegisel ja hänen veljensä Gundobad hallitsivat yhdessä Rhône- ja Saône- jokien ympärillä olevia alueita sekä Marseillen provinssia. Godegisel kuitenkin siirtyi frankkien kuninkaan ja burgundien maille hyökänneen Klodvigin puolelle ja siirsi hallintonsa Vienneen. Gundobad hyökkäsi Vienneen ja tappoi Godegiselin. == Lähteet == Luokka:Burgundien kuninkaat Luokka:Henkirikosten uhrit Luokka:400-luvulla syntyneet Luokka:Vuonna 500 kuolleet
Peltola (Karuna)

Peltola (Sauvon historia I, s. 394.) on kylä Karunassa Sauvon kunnassa Varsinais-Suomessa. Kylä sijaitsee Vanhan Karunantien varrella Ruskolan ja Tuomaalan kylien välissä. == Historia == Åkersin yksinäistila oli keskiajalla päätynyt kirkon omistukseen ja se oli uuden ajan alussa piispanvirkaan sisältynyt piispantila, joka uskonpuhdistuksen myötä päätyi kruunun haltuun. Vuonna 1565 tila lahjoitettiin rälssiksi Ivar Månsson Stiernkorsille. Tila peruutettiin 1680-luvulla kruunulle, mutta annettiin sitten elinikäisrälssiksi Christer Carpelanille. Tämän kuoltua tilasta tuli Vartsalan rusthollin augmentti. Vuonna 1769 tila ostettiin perinnöksi.Sauvon historia I, s. 363. ==Lähteet== * ===Viitteet=== Luokka:Karunan kylät
Pogača

Pogača (serbokroaatin- ja sloveeninkiel. nimitys), pogace (rom.), pogácsa [pogaːt͡ʃɒ] (unk.), pagáče (slovakinkiel. nimitys) eli pogatša (погача, mak. ja bulg.) on Karpaattien altaan, Balkanin ja Turkin alueilla suosittu pikkusuolainen leivonnainen. Pogača valmistetaan yleensä vehnäjauhosta, mutta muuntelua esiintyy. Tavallisimmin taikina nostatetaan hiivalla, ei kuitenkaan aina. Pogača voidaan maustaa yrteillä taikka täyttää esimerkiksi perunalla, lihalla, juustolla tai rahkalla. ==Etymologia== Leivonnaisen nykyiset nimet johtuvat Bysantin kreikan kielen sanasta πογάτσα, jonka taustalla puolestaan on alkuperäiseen valmistustapaan viitannut latinan panis focacius. Nimitykset ovat siis viime kädessä samaa lähtöä kuin nykyitalian sana focaccia. Luokka:Suolaiset leivonnaiset Luokka:Unkarilainen keittiö
Letesenbet Gidey

Letesenbet Gidey (s. 20. maaliskuuta 1998) on etiopialainen kestävyysjuoksija. Hän on olympiamitalisti ja maailmanmestari sekä juossut maailmanennätyksiä. Gidey voitti alle 20-vuotiaiden maastojuoksun maailmanmestaruuden sekä henkilökohtaisessa että joukkuekilpailussa 2015 ja 2017. Hän sijoittui alle 18-vuotiaiden MM-kilpailuissa 2015 neljänneksi 3 000 metrin juoksussa. Lontoon MM-kilpailuissa 2017 hän oli 5 000 metrillä 11:s. Maastojuoksun MM- kilpailuissa 2019 Gidey voitti kultaa joukkuekilpailussa ja saavutti pronssia henkilökohtaisessa kilpailussa. Hän juoksi 3 000 metrin Afrikan ennätyksen 8.20,27 Stanfordissa kesäkuussa 2019. Dohan MM-kilpailuissa 2019 hän saavutti hopeaa 10 000 metrin juoksussa ennätyksellään 30.21,23. Hän juoksi saman vuoden marraskuussa Nijmegenissa 15 kilometrin maantiejuoksun Afrikan ennätyksen 44.20. Väliaikana syntyi maanosan ennätys 10 kilometrillä: 29.43. Lokakuussa 2020 Gidey rikkoi Tirunesh Dibaban 12 vuotta vanhan maailmanennätyksen 5 000 metrillä juostuaan Valenciassa ajan 14.06,62. Kesäkuussa 2021 hän rikkoi Sifan Hassanin kaksi päivää aiemmin juokseman 10 000 metrin maailmanennätyksen juostuaan Hengelossa ajan 29.01,03. Vuodelle 2021 siirretyissä Tokion olympialaisissa hän sijoittui 10 000 metrillä kolmanneksi ajalla 30.01,72.Kansainvälinen yleisurheiluliitto Lokakuussa 2021 Gidey juoksi Valenciassa ensimmäisessä puolimaratonkilpailussaan matkan maailmanennätyksen 1.02.52. Hän paransi virallista maailmanennätystä kaikkiaan 70 sekunnilla. Eugenen MM-kilpailuissa 2022 hän voitti 10 000 metrillä kultaa ajalla 30.09,94. Samojen kisojen 5 000 metrillä hän sijoittui viidenneksi. Joulukuussa 2022 Gidey juoksi ensimmäisellä maratonillaan ajan 2.16.49. Aika oli kaikkien aikojen nopein ensikertalaisen aika naisten maratonilla. Hän saavutti Budapestin MM-kilpailuissa 2023 hopeaa 10 000 metrillä ajalla 31.28,16. == Lähteet == * * === Viitteet === Luokka:Etiopialaiset kestävyysjuoksijat Luokka:Etiopialaiset olympiamitalistit Luokka:Vuonna 1998 syntyneet Luokka:Elävät henkilöt
Shivraj Patil

Shivraj Patil (s. 12. lokakuuta 1935) on intialainen poliitikko, joka toimi maansa sisäministerinä vuosina 2004–2008. Hän erosi virasta Mumbaissa tapahtuneiden terrori-iskujen jälkeen, koettuaan ettei hänellä ollut oikeutta toimia sisäministerinä, kun hän ei onnistunut ennaltaehkäisemään iskuja. Vuonna 2010 hänestä tuli Punjabin kuvernööri viideksi vuodeksi. Hän toimi myös Rajasthanin kuvernöörinä vuosina 2010–2012. Hänet valittiin tehtävään, kun hänen edeltäjänsä Prabha Rau kuoli kesken kautensa. Vuonna 2012 hänen seuraajaksensa valittiin Margaret Alva. Patil nousi 1980-luvulla Indira Gandhin johtaman hallituksen valtioministeriksi puolustusministeriössä. Hän toimi lyhyen aikaa valtioministerinä myös kauppa-, tiede- ja energiaministeriöissä sekä useiden komiteoiden jäsenenä. Vuonna 1991 hänet valittiin yksimielisesti Lok Sabhan puhemieheksi kunnes hänen virkakautensa päättyi 1996. Intian vuoden 2007 presidentinvaalissa hän oli kongressipuolueen todennäköinen ehdokas, mutta lopulta puolue valitsi Pratibha Patilin, koska vasemmistopuolueet kieltäytyivät tukemasta häntä. Vasemmiston mukaan hänen poliittinen tausta muodosti ongelman, koska hän oli saanut tukea hindunationalisteilta ja hän kunnioitti guru Sathya Sai Babaa. Näiden asioiden vuoksi vasemmistopuolueet eivät pitäneet Patilia tarpeeksi sekulaarina presidenttiehdokkaana. ==Lähteet== ==Aiheesta muualla== * Lok Sabhan entinen puhemies Shivraj Patil * Shivraj Patilin tiedot 13. Lok Sabhan sivuilta Luokka:Intian sisäministerit Luokka:Intian Punjabin kuvernöörit Luokka:Rajasthanin kuvernöörit Luokka:Lok Sabhan puhemiehet Luokka:Intian kongressipuolueen poliitikot Luokka:Vuonna 1935 syntyneet Luokka:Elävät henkilöt
Kilperik II (burgundit)

Kilperik II (k. 486) nousi vuonna 473 isänsä Gunderikin kuoltua burgundien kuninkaaksi yhdessä veljiensä Gundobadin, Godegiselin ja Godomarin kanssa. Kilperikin hallintokaupunki oli Lyon. Keisari Glyseriuksen aikana hänestä tuli Gallian magister militum, joka toimi komentajana Lyonin ja Geneven välisellä alueella. Gregorius Toursilaisen mukaan Gundobad tappoi Kilperikin, tämän vaimon sekä heidän kaksi poikaansa. Molemmat tyttäret Gundobad ajoi maanpakoon. Nuorempi tyttäristä, Klotilde, meni sittemmin naimisiin frankkien kuninkaan Klodvigin kanssa. == Lähteet == Luokka:Burgundien kuninkaat Luokka:400-luvulla syntyneet Luokka:Vuonna 486 kuolleet
Ruth Chepngetich

Ruth Chepngetich (s. 8. elokuuta 1994) on kenialainen kestävyysjuoksija. Dohan MM-kilpailuissa 2019 hän voitti kultaa maratonilla. Hän juoksi lokakuussa 2024 Chicagossa maailmanennätyksen 2.09.56. Puolimaratonilla hänen ennätyksensä on 1.04.02, jonka hän juoksi Istanbulissa 4. huhtikuuta 2021. == Lähteet == * === Viitteet === Luokka:Kenialaiset kestävyysjuoksijat Luokka:Vuonna 1994 syntyneet Luokka:Elävät henkilöt
Melody Pops

Melody Pops on Chupa Chupsin valmistama tikkukaramelli. Se on pillin muotoinen, ja siitä tulee puhaltaessa ääni. Ennen Melody Pops -tikkareita oli olemassa pillitikkari nimeltä "Whistle Pops". == Lähteet == == Aiheesta muualla == *CollectingCandy.com Luokka:Makeismerkit
Gabrielle Daleman

Gabrielle Daleman (s. 13. tammikuuta 1998 Toronto, Ontario, Kanada) on kanadalainen taitoluistelija. Hän on voittanut urallaan muun muassa joukkuekilpailun olympiakultaa Pyeongchangissa 2018 ja yksinluistelun MM- pronssia Helsingissä 2017. == Ura == Daleman aloitti taitoluistelun neljävuotiaana vuonna 2002. Hän alkoi kilpailla aikuisten sarjassa vuonna 2013 ja saavutti heti Kanadan-mestaruushopeaa. Edellisenä vuonna hän oli voittanut maansa juniorimestaruuden. Daleman on yltänyt Kanadan-mestaruuskilpailuissa mitaleille myös vuosina 2014–2018, vuosina 2015 ja 2018 ykkössijalle. Daleman kilpaili junioreiden maailmanmestaruuskilpailuissa vuonna 2013 ja sijoittui kuudenneksi. Aikuisten arvokilpailuissa hän debytoi vuonna 2014, jolloin kilpaili sekä Sotšin talviolympialaisissa että Saitaman maailmanmestaruuskilpailuissa. Hän oli Sotšissa Kanadan olympiajoukkueen nuorin jäsen 16-vuotiaana. Daleman ylsi MM-tasolla kymmenen kärkeen ensimmäisen kerran Bostonissa 2016, jolloin sijoittui yhdeksänneksi, ja oli seuraavana vuonna Helsingissä MM-pronssilla. Hänen maannaisensa Kaetlyn Osmond oli samoissa kisoissa hopealla. Daleman voitti vuonna 2017 myös neljän maanosan mestaruuskilpailujen hopeaa. Dalemanin ja Osmondin menestys Helsingissä toi Kanadalle kolme edustuspaikkaa naisten yksinluisteluun vuoden 2018 arvokilpailuihin. Daleman ylsi Pyeongchangin olympialaisten yksinluistelussa viidenneksitoista ja Milanon maailmanmestaruuskilpailuissa seitsemänneksi. Hän osallistui Pyeongchangissa myös taitoluistelun joukkuekilpailuun ja oli voittamassa olympiakultaa. Daleman luisteli joukkuekilpailun toiseksi viimeisen osuuden, naisten vapaaohjelman, jossa sijoittui kolmanneksi. == Yksityiselämä == Dalemanilla on ollut lapsesta asti tarkkaavaisuus- ja ylivilkkaushäiriö (ADHD) ja oppimisvaikeuksia. Hänellä on ollut myös syömishäiriö. Lokakuusta 2018 tammikuuhun 2019 hän piti tauon kilpailemisesta ahdistuneisuuden ja masennuksen vuoksi. == Lähteet == == Aiheesta muualla == * * Luokka:Kanadalaiset olympiavoittajat Luokka:Kanadalaiset taitoluistelijat Luokka:Vuonna 1998 syntyneet Luokka:Elävät henkilöt
Sushilkumar Shinde

Sushilkumar Shinde (s. 4. syyskuuta 1941) on intialainen poliitikko, joka toimi maansa energiaministerinä vuosina 2006–2012, josta hänet siirrettiin sisäministeriksi 2012–2014. Aikaisemmin hän oli toiminut Maharashtran osavaltion pääministerinä ja Andhra Pradeshin kuvernöörinä. Energiaministeri Shinden virkakauden loppupuolella tapahtui Intian kaikkien aikojen pahin sähkökatko, jonka aikana noin 600 miljoonaa intialaista menetti sähkönsä. Shinden siirto energiaministeriön johdosta sisäministeriksi sai osakseen runsaasti kritiikkiä jopa televisiossa, koska useiden silmissä näytti silti kuin epäonnistunut energiaministeri oli saanut ylennyksen. Sisäministeriksi Shinde pääsi, kun hänen edeltäjänsä P. Chidambaram siirtyi talousministeriksi. Hänen sisäministerikautensa aikana tapahtui suurta kohua herättänyt joukkoraiskaus Delhissä, jonka vuoksi Shinde kovensi raiskauksen rangaistuksia huomattavasti. Mumbain vuoden 2008 terrori-iskujen tekijä tuomittiin kuolemaan hänen virkakaudellaan samoin kuin vuonna 2001 parlamenttirakennusta vastaan hyökännyt terroristi. Shinden toimiessa sisäministerinä terrori-iskuissa kuolleiden määrä väheni huomattavasti hänen edeltäjiinsä verrattuna. Kriitikkojen mukaan hänen edeltäjänsä Chidambaramin tekemät uudistukset olivat mahdollisesti syy kuolonuhrien vähenemiseen eikä Shindellä ollut osuutta asiaan. Shinde kuitenkin puuttui poliisien työhön vähemmän kuin Chidambaram, joka piti tapahtumia tarkemmin silmällä. Shinde hävisi vuoden 2014 parlamenttivaaleissa Intian kansanpuoluetta edustaneelle Sharad Bansodelle. Seuraavissa vuoden 2019 parlamenttivaaleissa, joiden Shinde oli sanonut olevan hänen viimeiset vaalinsa, häntä vastassa oli kansanpuolueen Jaisiddeshwar Swami. Shinde ei tullut valituksi, minkä uskotaan olevan hänen poliittisen uransa loppu. Vuonna 2019 Shinde vertasi pääministeri Narendra Modia diktaattori Adolf Hitleriin, kun kongressipuolueen mielenosoitus tuli poliisin estämäksi. Sisäministerinä ollessaan Shinde oli vuonna 2013 syyttänyt Intian kansanpuoluetta ja Rashtriya Swayamsevak Sanghia hindulaisen terrorismin edistämisestä maassa. Myöhemmin Shinde totesi, että hänet ymmärrettiin väärin eikä hänen tarkoituksensa ollut yhdistää terrorismia poliittisiin toimijoihin eikä mihinkään uskontoon. ==Lähteet== ==Aiheesta muualla== * Profiili parlamentin alahuoneessa Luokka:Intian sisäministerit Luokka:Maharashtran pääministerit Luokka:Andhra Pradeshin kuvernöörit Luokka:Rajya Sabhan jäsenet Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1941 syntyneet Luokka:Elävät henkilöt
Haapasaari (Padasjoki)

Haapasaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon. == Maantietoa == Saari on 630 metriä pitkä, 450 metriä leveä ja sen pinta-ala on 16,1 hehtaaria . Se sijaitsee Hinttolanselän pohjoisosassa Hinttolansaaren eteläpuolella. Haapasaari kuuluu Hinttolansaaren saariryhmään, johon kuuluvat myös Neitsaari ja Petäjäsaaret. Haapasaari jää näiden kahden väliin yhdessä kuuden pienen saaren kanssa. Seitsemäs pikkusaari Koniluoto sijaitsee Haapasaaren kaakkoispuolella. Haapasaari on matala saari, jonka keskellä sijaitsee kallioinen mäenhuippu. Mäki kohoaa 22 metrin korkeuteen Päijänteestä. == Luontoarvoja == Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä kolmen pienen saaren ja Neitsaaren kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Haapasaaressa on retkeilijöille tarkoitettu rantautumispaikka nuotiopaikkoineen ja siellä on lisäksi Lahden venekerhon laituri. == Historiaa == Haapasaari on merkitty vuoden 1749 karttaan ikivanhan Vähä-Äiniölän kylän erämaaksi. Myöhemmin se tuli Padasjoen Hinttolan kylän osaksi. Vuoden 1788 kartassa Haapasaaressa on ollut viljelysmaita, jotka oli karttaan merkitty hyviksi ja huonoiksi viljelysmaiksi. Haapasaaressa oli jo kaskettu ainakin kolmella alueella ennen saaren asuttamista. Vuoden 1839 kartassa erottuu näitä kaskialueita, mutta niistä syntyneitä kaskiraunioita esiintyy maastossa vain vähän . 1800-luvulla, kun höyrylaivat liikennöivät Päijännettä vuodesta 1856 alkaen, asettui Hinttolan torppariksi laivuri Kristian Husberg. Saarella on vielä säilyneenä tuon ajan rakennuksia. Sen asukkaiksi on 1800- ja 1900-luvun vaihteessa merkitty torpparin lisäksi eri perhekuntia, jotka olivat itsellisiä tai irtolaisia. Haapasaaren torpaksi nimetty miljöö on ollut Päijänteellä kalastaneen väen omistuksessa 1950-luvulle asti. Tämän jälkeen seutu oli alkanut autioitua, kun väki muutti taajamiin mantereelle. Torppa on sittemmin ollut kesäasukkaiden yksityiskäytössä. Valtio hankki saaren ja se on osa vuonna 1993 perustettua Päijänteen kansallispustoa. Vuonna 2007 sai päätöksen rakennuksien ja ympäristön entisöinti. Lampaat ovat pitäneet maisemaa avoimena ja sen vuokraaminen Lahden venekerholle pyrittäneen samaan. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == == Aiheesta muualla == * Siltamäki, Tuija: Haapasaareen saatiin viimein uusi laituri - katso videolta, kuinka 36 000 kiloa betonia purjehtii, Etelä-Suomen Sanomat, 9.7.2015 * Padasjoen latu: Melontareittejä Padasjoella * WWF: WWF:n vapaaehtoiset kunnostavat vanhan kalastajatilan ympäristöä Haapasaaressa Päijänteen kansallispuistossa, 12.06.2007 Luokka:Päijänteen saaret Luokka:Padasjoen saaret Luokka:Päijänteen kansallispuisto
Neitsaari (Padasjoki)

Neitsaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon. == Maantietoa == Saari on 1,2 kilometriä pitkä, 800 metriä leveä ja sen pinta-ala on 66,9 hehtaaria . Se sijaitsee Hinttolanselän pohjoisosassa aivan Hinttolansaaren kaakkoispuolella. Saaren välissä on Kuorressalmi, joka kapeimmillaan 50 metriä leveä. Lounaispuolen Haapasaareen on 200 metriä matkaa. Neitsaaren ympärillä on viisi pientä saarta. Niistä suurin saari on Herrainpöytä, joka sijaitsee yli 50 metriä koilliseen. Muut pikkusaaret sijaitsevat Haapasaaren välisessä salmessa ja yksi luoto Neitsaaren etelärannassa. Saari on melko matala, mutta sen eteläosassa sijaitsee mäki, joka yltää noin 110 metrin korkeuteen merenpinnasta eli se kohoaa 32 metrin korkeuteen Päijänteestä. Saari on metsän peitossa ja sen luoteispuolta on ojitettu. Mäen rinteillä on joitakin pieniä kalliopaljastumia. Se on ollut aikaisemmin metsätalouskäytössä ja siellä suoritettiin taimikossa hiljattain (syksy 2019) harvennushakkuut metsäalueella, joka ehdittiin istuttamaan ennen saaren suojelupäätöstä. == Luontoarvoja == Koko saari, lukuun ottamatta pientä aluetta Lammasniemessä, muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä kolmen pikkusaaren kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Historiaa == Petro Pesonen teki inventointimatkan saareen vuonna 2009, jolloin hän havaitsi historiallisen ajan viljelytoiminasta merkkejä. Niitä on löydetty saaren luoteisosalla ja ne ovat joukko kuopanteita jollaisia nauriskuopat ovat olleet. Vuoden 1788 kartassa on saarelle merkitty erillisiä alueita, jotka saattaavat olla kaskimaita ei ajoilta. Maata kaivettaessa tavataan hiilenkappaleita, jotka voivat jäänteitä metsän polttamisesta. On myös löytynyt viljellyn peltomaan alue kaskimaiden reunasta. Vuoden 1920 taloudellisessa kartassa on saaren pohjoispuolisko merkitty suoksi , mutta kartassa ei näy ihmistoiminnasta merkkejä. Vuoden 1942 taloudellisesta kartassa näkyy länsirannassa keltainen peltotilkku ja saaren ylittävä polku . Vuosien 1969, 1985 ja 1992 peruskartoissa ei sitä vastoin näy ihmistoiminnasta merkkejä. Vaikka Hinttolansaaressa on ollut vapaa-ajan asuntoja, ei niitä ole rakennettu Neitsaareen. Viereiseltä saarelta Herrainpöydältä tunnetaan lapinraunio. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Padasjoen saaret Luokka:Päijänteen kansallispuisto
Im Na-yeon

Im Na-yeon (; uudistettu latinisaatio: Im Na-yeon; s. 22. syyskuuta 1995, Soul, Korean tasavalta), lyhyesti nimellä Nayeon on eteläkorealainen laulaja ja lauluntekijä. Hän kuuluu tyttöbändiin Twice ja on sen vanhin jäsen.JYP 신인 걸그룹 프로젝트 '식스틴', 첫 멤버 나연 공개..비주얼+실력http://www.sportsq.co.kr/news/articleView.html?idxno=93037 == Elämä == Nayeon olisi päässyt jo lapsena harjoittelemaan JYP Entertainmentille, mutta hänen äitinsä esti häntä. Vuonna 2010 Nayeon osallistui salaa JYP Entertainmentin avoimeen koe-esiintymiseen, jolloin hänet valittiin. Hänen debyyttiään suunniteltiin JYP:n yhtyeessä 6mix, mutta yhtye hajosi ennen debyyttiä. Vuonna 2015 hän osallistui tosi-tv ohjelmaan Sixteen, josta hänet valittiin Twice-yhtyeen jäseneksi. Twice teki debyyttinsä lokakuussa 2015. He debytoivat minialbumillaan The Story Begins ja musiikkivideollaan Like Ooh- Ahh. Toukokuussa 2022 paljastettiin ensimmäisen sooloalbumin Im Nayeon kappalelista. Albumilla ovat mukana Felix Stray Kids -yhtyeestä ja Wonstein ja kappaleen ”Candyfloss” on osittain säveltänyt Little Mix -yhtyeen Jade Thirlwall. Nayeon voitti parhaan naisartistin palkinnon vuoden 2022 Mnet Asian Music Awards -tapahtumassa. Hänen toinen sooloalbuminsa on nimeltään NA ja se julkaistaan kesäkuussa 2024. == Kirjat == * Yes, I am Nayeon (valokuvakirja, 2025)https://twice.jype.com/Default/NoticeView?AnSeq=6259 == Diskografia == === Sooloalbumit === * * === Lauluntekijänä === Vuosi Kappale Albumi Yhteistyössä 2017 "24/7" Twicetagram Jihyo 2019 "Rainbow" Feel Special 2019 "21:29" Feel Special Kaikki Twicen jäsenet 2020 "Make me go" More & More 2020 "Depend on you" Eyes Wide Open 2021 "Baby Blue Love" Taste of Love 2021 ”F.I.L.A (Fall in Love Again)” Formula of Love: O+T=＜3 == Videokuvaukset == Esiintymiset muiden yhtyeiden musiikkivideoilla: Vuosi Nimi Artisti 2014 Girls Girls Girls Got7 == Filmografia == * Dream High 2 (2012) * Sixteen (2015) * Saturday Night Live (2016) * Idol Star Athletics Championships (2018)'추석특집 2018 아육대' 트와이스 나연, 감스트, 붐까지! 떠오르는 대세 MC 3인 출격! * Dogs Are Incredible (2020) == Lähteet == == Aiheesta muualla == * * MyDramalist-sivustolla Luokka:Twice Luokka:Eteläkorealaiset laulajat Luokka:Vuonna 1995 syntyneet Luokka:Elävät henkilöt
Helvi Pyysalo

Helvi Maria Pyysalo (21. maaliskuuta 1904 Taipalsaari – 4. syyskuuta 1976 Lappeenranta) oli kotiteollisuusopettaja, joka toimi monen kiertävän ja kiinteän kotiteollisuuskoulun johtajana ja Wetterhoffin kotiteollisuusopiston rehtorina sekä julkaisi useita kotiteollisuusalan teoksia. ==Henkilöhistoria== Helvi Pyysalon vanhemmat olivat maanviljelijä Taavetti Pyysalo ja Anna Maria Kontunen. Pyysalo kävi keskikoulun ja valmistui Wetterhoffin kotiteollisuusopistosta 1927. Mikkelin läänin kiertävän naiskotiteollisuuskoulun opettajana hän toimi 1928–1933, Tornion naiskotiteollisuskoulun johtajana 1933–1938 ja Savonlinnan 1938–1946. Wetterhoffin kotiteollisuuskoulussa hän oli ammattiopettaja 1946–1956 ja rehtori 1956–1967. Hänellä oli useita alansa luottamustehtäviä ja julkaisemiensa kirjojen ohella hän suunnitteli ja ohjasi opetus- ja kansatieteellisiä elokuvia.Kuolleita. Helsingin Sanomat, 9.9.1976, s.15. ==Julkaisuja== * Kankaiden sidokset, 1950 * Kotien ja koulujen kangaspuihin, 1952 * Kankaankutojan laskuoppi, 1956 * Fredrika Wetterhoffin kotiteollisuusopisto 1885–1960, 1960, toim. Paavo Kouri, Helvi Pyysalo, Helena Tarvajärvi, Veera Vallinheimo, Rakel Vällä * Kankaankutojan työvälineoppi, 1968 * Kangaspuut, 1975 == Lähteet == Luokka: Suomen oppilaitosten rehtorit Luokka: Suomalaiset opettajat Luokka: Suomalaiset tietokirjailijat Luokka: Vuonna 1904 syntyneet Luokka: Vuonna 1976 kuolleet